nOVÝ renault kangoo ZíSKAL 4 HVIEZDIČKY euro ncap

07/07/2021

**KANGOO ÚSPEŠNE ABSOLVOVAL EURO NCAP 2021 TESTY**

Nový Kangoo, v predaji od júna 2021, spĺňa potreby každej rodiny, je priestranný a modulárny. Nezabúda sa aj na bezpečnosť s posilnenou konštrukciou karosérie, novými jazdnými asistentmi či airbagmi pre všetkých pasažierov. Nový Kangoo získal 4 hviezdičky v testoch Euro NCAP na základe prísnejšieho protokolu z roku 2020. Toto skóre stavia najnovší model Renault na vrchol segmentu.

**ZVÝŠENÁ OCHRANA CESTUJÚCICH, IDEÁLNE PRE DETI**

Nový Kangoo vyniká 6 airbagmi, predpínačom bezpečnostných pásov a tromi bodmi ISOFIX na sedadle spolujazdca a na dvoch zadných bočných sedadlách. Euro NCAP hodnotí stabilitu konštrukcie kabíny a dobrú ochranu cestujúcich počas nárazových skúšok. Na 6 až 10-ročných figurínach je ochrana optimálna a to na celom tele. Nový Kangoo má najvyššie skóre v tejto kategórii.

**VYŠŠIA BEZPEČNOSŤ VŠETKÝCH UŽÍVATEĽOV CESTNEJ PREMÁVKY**

Euro NCAP oceňuje efektivitu *Aktívne núdzové brzdenie* pre cyklistov, chodcov či vozidlá, cez deň aj v noci tým, že varuje vodiča pred rizikom zrážky. Zdôrazňuje tiež užitočnosť nového vybavenia ako napríklad *Asistent udržiavania v jazdnom pruhu* a *Systém rozpoznávania dopravných značiek s varovaním o prekročení rýchlosti*, s možnosťou *Tempomatu a obmedzovačom rýchlosti s funkciou brzdenia do kopca.*

S Novým Kangoo, Renault poskytuje štandardnú výbavu pre vyššiu bezpečnosť cestujúcich a všetkých členov cestnej premávky.